Imtella' Novembru 8, 2020 - Aġġornata 8 Ta' Novembru, 2020 4:52pm Filmat: Wael Shagouri - TikTok Kuntistabbli tal-Pulizija ta' 33 sena weġġa' gravi f'inċident fiż-żona industrijali ta' Ħal Far illum waranofsinhar. Il-Pulizija qalet lil TVM li l-inċident seħħ għall-ħabta tas-1.40pm meta l-Pulizija kien qed isuq il-mutur tas-servizz. Mill-ewwel tagħrif jirriżulta li għal xi raġuni l-kuntistabbli tilef il-kontroll u waqa' bil-mutur. Dak il-ħin il-Pulizija tat-Traffiku, flimkien ma' dawk tal-RIU u tad-Distrett, kienu msejħa biex jassistu minħabba rapporti ta' kontravenzjonijiet f'din iż-żona. Il-kuntistabbli ngħata l-ewwel assistenza mill-kollegi tiegħu, u wara ttieħed l-isptar Mater Dei b'ambulanza.